CELEX: 32021D1202
Language: hu
Date: 2021-07-20 00:00:00
Title: A Bizottság (EU) 2021/1202 végrehajtási határozata (2021. július 20.) az afrikai sertéspestis észtországi előfordulásával összefüggő egyes vészhelyzeti intézkedésekről (az értesítés a C(2021) 5559. számú dokumentummal történt) (Csak az észt nyelvű szöveg hiteles) (EGT-vonatkozású szöveg)

2021.7.22.   
               
               
                  HU
               
               
                  Az Európai Unió Hivatalos Lapja
               
               
                  L 262/1
               
            
         A BIZOTTSÁG (EU) 2021/1202 VÉGREHAJTÁSI HATÁROZATA
         (2021. július 20.)
         az afrikai sertéspestis észtországi előfordulásával összefüggő egyes vészhelyzeti intézkedésekről
         
            
               (az értesítés a C(2021) 5559. számú dokumentummal történt)
            
         
         (Csak az észt nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 259. cikke (1) bekezdésére,
         mivel:
         
                     (1)
                  
                  
                     Az afrikai sertéspestis a tartott és vadon élő sertésféléket érintő fertőző vírusos betegség, amely súlyos hatással lehet az érintett állatállományra és a gazdálkodás jövedelmezőségére, zavart okozva az említett állatok és az azokból származó termékek szállítmányainak Unión belüli mozgatásában és harmadik országokba történő kivitelében.
                  
               
                     (2)
                  
                  
                     Az afrikai sertéspestis tartott sertésfélék között való kitörésekor jelentős mértékben fennáll az a veszély, hogy a kórokozó más, tartott sertéseket tartó gazdaságokra is átterjed.
                  
               
                     (3)
                  
                  
                     Az (EU) 2020/687 felhatalmazáson alapuló bizottsági rendelet (2) kiegészíti az (EU) 2016/429 rendelet 9. cikke (1) bekezdésének a), b) és c) pontjában felsorolt, illetve az (EU) 2018/1882 bizottsági végrehajtási rendeletben (3) az A, B és C kategóriájúként meghatározott betegségekkel szembeni védekezésre vonatkozóan megállapított szabályokat. Az (EU) 2020/687 felhatalmazáson alapuló rendelet 21. és 22. cikke egy korlátozás alatt álló körzet létrehozását írja elő az A kategóriájú betegségek kitörése esetén, amelyek közé az afrikai sertéspestis is tartozik, továbbá bizonyos intézkedések alkalmazását írja elő e körzetben. Ezenkívül az említett felhatalmazáson alapuló rendelet 21. cikkének (1) bekezdése úgy rendelkezik, hogy a korlátozás alatt álló körzetnek egy védőkörzetből, egy megfigyelési körzetből és szükség esetén a védőkörzetek és a felügyeleti körzetek körül vagy azok szomszédságában további, korlátozás alatt álló körzetekből kell állnia.
                  
               
                     (4)
                  
                  
                     Az (EU) 2021/605 bizottsági végrehajtási rendelet (4) az afrikai sertéspestisre vonatkozó különleges járványvédelmi intézkedéseket állapít meg. Az említett végrehajtási rendelet 3. cikkének a) pontja előírja, hogy az afrikai sertéspestis tartott sertésfélékben való kitörése esetén egy, az (EU) 2020/687 felhatalmazáson alapuló rendelet 21. cikkének (1) bekezdése szerinti korlátozás alatt álló körzetet kell létrehozni.
                  
               
                     (5)
                  
                  
                     Észtország tájékoztatta a Bizottságot az afrikai sertéspestis Harju megyében július 14-én megerősített kitörését követően a területén tapasztalható járványügyi helyzetről, és az (EU) 2020/687 felhatalmazáson alapuló rendeletnek, illetve az (EU) 2021/605 végrehajtási rendeletnek megfelelően korlátozás alatt álló körzetet hozott létre, amely védő- és felügyeleti körzetekből áll, és ahol az (EU) 2020/687 felhatalmazáson alapuló rendeletben meghatározott általános járványvédelmi intézkedéseket alkalmazzák az említett betegség továbbterjedésének megakadályozása érdekében.
                  
               
                     (6)
                  
                  
                     Az Unión belüli kereskedelem szükségtelen megzavarásának megelőzése, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve uniós szinten meg kell határozni az afrikai sertéspestis tekintetében Észtországban létesítendő, védő- és felügyeleti körzetekre osztott korlátozás alatt álló körzetet.
                  
               
                     (7)
                  
                  
                     Tekintettel az afrikai sertéspestis terjedésével kapcsolatos uniós járványügyi helyzet sürgősségére, fontos, hogy az e végrehajtási határozatban előírt intézkedések a lehető leghamarabb alkalmazandók legyenek.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Észtország gondoskodik arról, hogy az általa létrehozott korlátozás alatt álló körzet, ahol az (EU) 2020/687 felhatalmazáson alapuló rendelet által a védő- és felügyeleti körzetek tekintetében meghatározott intézkedések alkalmazandók, magában foglalja legalább az e végrehajtási határozat mellékletében felsorolt területeket.
         
         
            2. cikk
            Ezt a határozatot 2021. szeptember 30-ig kell alkalmazni.
         
         
            3. cikk
            Ennek a határozatnak az Észt Köztársaság a címzettje.
         
         
            Kelt Brüsszelben, 2021. július 20-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2020/687 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt betegségek megelőzésére és az e betegségekkel szembeni védekezésre vonatkozó szabályok tekintetében történő kiegészítéséről (HL L 174., 2020.6.3., 64. o.).
         
            (3)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (4)  A Bizottság (EU) 2021/605 végrehajtási rendelete (2021. április 7.) az afrikai sertéspestisre vonatkozó különleges járványvédelmi intézkedések megállapításáról (HL L 129., 2021.4.15., 1. o.).
      
      
         
            MELLÉKLET
            
                        Az Észtország területén korlátozás alatt álló körzetnek nyilvánított, az 1. cikkben említett területek
                     
                     
                        Alkalmazás határideje
                     
                  
                        Védőkörzet:
                        
                                    —
                                 
                                 
                                    
                                       Kiili vald: Kiili, Lähtse, Vaela, Sausti, Mõisaküla falvak
                                 
                              
                     
                        2021. szeptember 30.
                     
                  
                        Felügyeleti körzet:
                        
                                    —
                                 
                                 
                                    
                                       Kiili vald kivéve Kiili, Lähtse, Vaela, Sausti, Mõisaküla falvak;
                                 
                              
                                    —
                                 
                                 
                                    
                                       Saku vald: Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi falvak;
                                 
                              
                                    —
                                 
                                 
                                    
                                       Rae vald: Vaidasoo, Vaida, Patika, Suurest, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae falvak.